Ekika ky'Envuma

Ekika ky'envuma kimu ku bika bya Buganda. kino kiteeberezebwa okuba ekimu ku bika ebyatondebwawo oluvannyuma lwa Kabaka Kato Kintu okulya Obwakabaka bwa Buganda . Envuma kigambo kya  Luganda mu Lungereza ekiyitibwa ' Pearl '

Buli Muganda ayina ekika mwava era buli kika kirina omuziro gwakyo . https://en.wikipedia.org/wiki/Nvuma%5FClan#cite_note-1

 Ebyafaayo 
Ebyafaayo byekika Kino bitandika n'omusajja  Kyaddondo (lino era ly'erinnya ery'omutaka akulira ekika ky'abeddira envuma) eyajja mu Buganda ne Kabaka Kato Kintu bweyali ajja okutabaala Bbemba asobole okufuuka Kabaka . Kyaddondo agambibwa okuba nga ava Bubembe mu bizinga by’e Ssese. Kyaddondo yagatta abalwanyi be ne Kintu mu lutalo olwali e Mangira mu Kyaggwe okulwana ne Bbemba ow’e Buddo eyali Kabaka wa Buganda ow'ebiro ebyo. Olw'obuweereza bwe mu kuleeta Kintu yaweebwa obwa  Sabaddu wa Buganda . https://web.archive.org/web/20240125165044/https://www.obutaka.com/en/clans/clan-history/nvuma-historyhttps://nilepost.co.ug/features/276444/bugandas-traditional-leadership-structure-power-begins-at-the-household

Engero zigamba nti envuma okufuuka omuziro kyava ku lunaku lumu Kyaddondo bwe yali asaabala (okutambulira) mu kaato wakati w’ekizinga Bubembe ne Funve e Ssese era nga mu kaato yalinamu  ensigo ey'envuma eyamuseererako n’egwa mu mazzi  n'ebbira wansi ku ntobo ye nnyanja.https://www.obutaka.com/clans/clan-history/nvuma-history Kyaddondo kwe kulagira abali mu kibinja kye nga kwotadde n’abaana be okunoonya ensigo eno  (envuma) okutuusa nga ezuuliddwa mu mazzi kyokka nebatasobola kujifuna. Kyaddondo bwatyo yalagira abaana nabazukulu Okweddira envuma eno eyabulira mu nnyanja. Omuyigo gwenvuma guno gweguvaako enjogera egamba nti "Ogutateganya teguzza Nvuma". Ekitegeeza nti buli kintu okukifunamu wabaawa okufuba.

 Eby'enkizo ku kika 
+ Omuziro  Nvuma   Akabbiro   Katinvuma Omukulu w'Ekika(Omutaka) Kyaddondo Obutaka (Ensibuko) Kawempe, Kyaddondo Omubala  Mpaawo adduka, Mpaawo adduka, aliddayo e Kyaddondo. 

 Laba ne 

 Obwakabaka bwa Buganda
 Kabaka wa Buganda
 Ekika ky'Empologoma
 Ekika kya Nvubu
 Ekika ky'Empindi
 Ekika ky'Olugave

 Ebijuliziddwa